text: Операция на живо извършиха български и италиански хирурзи. Тя беше предавана директно в една от аудиториите на Медицински университет-Пловдив. В единия ден на обучение хирурзите извършиха поставяне на изкуствена раменна става, а във втория ден от обучението изкуствена тазобедрена става.
  Събитието протече под патронажа на Българската ортопедична и травматологична асоциация (БОТА), Италианската ортопедична и травматологична асоциация (SIOT), Министерството на образованието и науката (МОН), Италианско общество за научно-изследователска дейност в областта на ортопедията (IOSR) и Confindustria Bulgaria.